জিজাখ প্রদেশ

জিজাখ অঞ্চল (উজবেক: জিজাক্স ভিলোয়াতি, Жиззах вилояти, جٮززﻩخ ۋٮلايەتى, রুশ: Джизакская область, প্রতিবর্ণীকৃত: জিহজাকস্কায়া অবলাস্ট) হলো উজবেকিস্তানের একটি অঞ্চল। এটি দেশটির মধ্য পূর্বাংশে অবস্থিত। এর দক্ষিণ ও দক্ষিণ-পূর্বে তাজিকিস্তান, পশ্চিমে সমরকন্দ অঞ্চল, উত্তর-পশ্চিমে নাভোই অঞ্চল, উত্তরে কাজাখস্তান এবং পূর্বে সিরদারিও অঞ্চল অবস্থিত। এটি ২১,২১০ বর্গকিলোমিটার এলাকা জুড়ে বিস্তৃত। এখানে ১,৪৪৩,৪০৮ জন অধিবাসীর বসবাস (২০২২ সালের অনুমান), যাদের ৫৩ শতাংশ গ্রামীণ এলাকায় বসবাস করে। এই প্রদেশের আঞ্চলিক রাজধানী হল জিজাখ, যার জনসংখ্যা ২০২০ সালে ছিলো ১৭৯,২০০ জন। অন্যান্য প্রধান শহরগুলির মধ্যে রয়েছে দোস্তলিক, গাগারিন, গাল্লাওরোল, প্যাক্সটাকোর এবং দাশতোবোড। জিজাখ অঞ্চল পূর্বে সিরদারিও অঞ্চলের একটি অংশ ছিল, কিন্তু ১৯৭৩ সালে একে পৃথক প্রদেশের মর্যাদা দেওয়া হয়। জিজাখের জলবায়ু সাধারণত মহাদেশীয় জলবায়ু যা হালকা শীত এবং উষ্ণ ও শুষ্ক গ্রীষ্মকাল সমৃদ্ধ। তুর্কেস্তান পর্বতশ্রেণীর পশ্চিম ঢালে অবস্থিত এবং অনন্য প্রাণীকুল ও উদ্ভিদকুলের জন্য পরিচিত জামিন জাতীয় উদ্যান, যা পূর্বে গুরালাশ সংরক্ষণ নামে পরিচিত ছিলো, এই অঞ্চলের মধ্যে। এটি বন্যপ্রাণীতে অত্যন্ত সমৃদ্ধ; বসন্তে এবং গ্রীষ্মে, আল্পাইন তৃণভূমিতে অনেক রঙ খেলা করে: উজ্জ্বল-লাল টিউলিপ এবং তুষার-সাদা একাশিয়া। শরত্কালে পাহাড়গুলো সোনালী রঙের গম্বুজাকৃতির হেজেলনাট, বার্চ-বৃক্ষের স্তম্ভ, উঁচু সমতল গাছ এবং সবুজ ঝোপঝাড় দিয়ে সুন্দরভাবে সজ্জিত হয়। পাহাড়ের উঁচুতে গুরালাশসয় গিরিখাতের উপরের অংশ কালো সারসের বাসা বাঁধার জায়গা। এই বিরল পাখি উজবেকিস্তানের গর্ব এবং আনন্দ। অনেক দেশের "রেডবুক" -এর এরা বিপন্ন প্রজাতি হিসেবে তালিকাবদ্ধ। ২০১৯ সালের ১ জানুয়ারী জিজাখ অঞ্চলের স্থায়ী জনসংখ্যা ছিল ১,৩৫২,১০০ জন, যা ২.০% হারে ২৭,১০০ জন বৃদ্ধি প্রাপ্ত। ২০১৯ সালের শুরুতে নগরগুলোর লোকসংখ্যা ছিলো ৬৩৪,৩০০ জন (৪৬.৯%) এবং গ্রামে লোকসংখ্যা ছিলো ৭১৭,৮০০ জন (৫৩.১%)। জিজাখ অঞ্চলটি ১২টি জেলা এবং একটি জেলা-স্তরের শহর জিজাখ নিয়ে গঠিত। এই অঞ্চলে জিজাখ, গাল্লাওরোল, দোস্তলিক, দাশতোবোড, গাগারিন ও প্যাক্সটাকোর - এই ৬টি শহর এবং ৪২টি শহুরে ধরনের বসতি আছে। জিজাখ অঞ্চলের অর্থনীতি মূলত কৃষিভিত্তিক। তুলা এবং গম এখানকার প্রধান ফসল। চীন উন্নয়ন ব্যাংক নির্মাণ, কৃষি-শিল্প ও যান্ত্রিক প্রকৌশল খাতে বেশ কয়েকটি যৌথ প্রকল্পের অর্থায়নের জন্য ৫০ মিলিয়ন ডলার ঋণ প্রদান করবে। ২৫,০০০ কিলোমিটারের বেশি সড়ক সহ এই অঞ্চলটিতে উন্নত পরিবহণ পরিকাঠামো রয়েছে। "Oʻzbekiston Respublikasining maʼmuriy-hududiy boʻlinishi" [Administrative-territorial division of the Republic of Uzbekistan] (উজবেক ভাষায়)। The State Committee of the Republic of Uzbekistan on statistics। জুলাই ২০২১। ৪ ফেব্রুয়ারি ২০২২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "O'zbekistonda eng ko'p aholi qaysi viloyatda yashaydi?"। Qalampir.uz (উজবেক ভাষায়)। সংগ্রহের তারিখ ২০২২-০২-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Жиззах вилоятининг ижтимоий–иқтисодий ривожланиши, иқтисодиёт тармоқлари ва ҳудудлар ҳолати 2020 йил II-чорак" [Socio-economic development of Jizzakh region, the state of industries and regions in the II quarter of 2020] (উজবেক ভাষায়)। Jizzakh regional department of statistics। পৃষ্ঠা 113। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Жиззах вилояти" [Jizzakh Region] (পিডিএফ)। National Encyclopedia of Uzbekistan (উজবেক ভাষায়)। Tashkent। ২০০০–২০০৫। পৃষ্ঠা 136–140। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Classification system of territorial units of the Republic of Uzbekistan" (উজবেক and রুশ ভাষায়)। The State Committee of the Republic of Uzbekistan on statistics। জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Uzbekistan, China to Develop Special Economic Zone in Jizzakh"। The Gazette of Central Asia। Satrapia। ২৬ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)